Prior et conventus et singuli de dicto conventu, die mercurii post dominicam qua cantatur Oculi mei prefixa et statuta a nobis ad tractandum de electione abbatis futuri in dicto monasterio facienda et ad ipsam electionem celebrandam, vocatis et presentibus omnibus prioribus et monachis monasterii nostri et in capitulo monasterii nostri congregatis... damus, concedimus et comitimus religioso viro fratri Guillelmo de Sancto Saturnino, priori de Dretureyas, monacho nostri monasterii professo, plenam potestatem eligendi nobis abbatem hac vice... Qui frater Guillelmus de Sancto Saturnino, monachus dicti monasterii nostri, compromissum hujusmodi seu comissum in se suscepit. In quorum omnium testimonium, nos prior et conventus predicti et ego dictus Guillelmus de Sancto Saturnino sigilla nostra presentibus litteris duximus apponenda. Actum et datum in nostro capitulo predicto, die mercurii predicta, anno Domini millesimo CCº octuagesimo quarto.